text: 84-årig forsvundet og fundet
  22 november 2014 kl. 16.43
  Sydøstjyllands Politi efterlyste lørdag eftermiddag en 84-årig mand, der skulle besøge sin familie i Egtved. Nogle timer senere blev han dog fundet i god behold, fortæller politiet på Twitter.
  Den 84-årige mand kørte lørdag formiddagsfra Christiansfeld og havde kurs mod Egtved, hvor han skulle besøge noget familie.
  Men da han ikke kom til den aftalte tid, blev familien bekymret og tog kontakt til politiet.
  Vi har heldigvis fundet Fiaten og føreren i god behold, og takker for hjælpen. #politidk
  
  